Държавен вестник, бр. 102, 2022 г., стр. 120

СТР.  120 
Д Ъ Р Ж А В Е Н  В Е С Т Н И К  
БРОЙ 102
а) експертно решение на Териториално-екс-
пертната лекарска комисия (ТЕЛК) или Нацио-
налната експертна лекарска комисия (НЕЛК) 
с определена 50 и над 50 на сто вид и степен 
на увреждане или степен на трайно намалена 
работоспособност; 
б) писмено задание на квалифициран меди-
цински специалист или на лице с подходяща 
професионална квалификация, с което се опре-
делят специфичните проектни характеристики 
на изделието и предназначението му за употреба 
от конкретен пациент и за което той носи отго-
ворност съгласно § 1, т. 23 от ДР на Закона за 
медицинските изделия, в случаите на заявена 
потребност за осигуряване на изделие, изработ-
вано по поръчка; 
в) документ, удостоверяващ, че лицето е фи-
зически и психически годно да управлява вер-
тикализираща електрическа инвалидна количка 
или електрически мотор за инвалидна количка, 
в случаите на заявена потребност за осигуряване 
на такива високотехнологични изделия;
г) други документи (медицински или относими 
към ползването на конкретното ВПС, за ползване 
на услуги, за съответни трудови характеристики и 
т.н.) по преценка на лицето, които дават по-голяма 
яснота за неговото здравословно, функционално 
състояние и възможностите му за интегриране 
в социална, трудова и/или образователна среда. 
3. Оценката на потребността и полезността 
от осигуряване от ВПС се изготвя по искане на:
а) човека с трайно увреждане или упълномо-
щено от него лице;
б) родителя (осиновителя), настойника или 
попечителя на човека с трайно увреждане;
в) лице, на което са възложени грижи за дете 
с трайно увреждане по реда на чл. 26 от Закона 
за закрила на детето;
г) ръководителя на социалната или интегри-
раната здравно-социална услуга за резидентна 
грижа, която ползва дете с трайно увреждане.
(2) Всяка дирекция „Социално подпомагане“ 
организира дейността за изпращане на докумен-
тите по ал. 1, т. 1 и 2 до Регионалната дирекция 
за социално подпомагане в съответната област 
по настоящия адрес на кандидат-ползвателя в 
срок до края на деня, следващ деня на подаване 
на документите. Когато този ден е неработен, 
документите се изпращат най-късно в първия 
работен ден.
(3) До изготвянето на оценка на потребността 
и полезността от осигуряване на ВПС, съответно 
до подбор по реда на тази методика, се допускат 
единствено кандидат-ползватели, които попадат 
в обхвата по чл. 4, ал. 3. В случаите, когато кан-
дидат-ползвател е извън обхвата по чл. 4, ал. 3, 
Комисията за оценка го уведомява за установена 
недопустимост за участие в проекта.
Чл. 14. (1) Оценката се изготвя в срок до 30 дни 
от подаване на заявлението по чл. 13, ал. 1, т. 1.
(2) Комисията за оценка може да изиска от 
лицето да отстрани установени пропуски или да 
предостави допълнителна информация в рамките 
от 7 дни. В този случай срокът по ал. 1 спира да 
тече до отстраняване на пропуските.
(3) Комисията за оценка провежда заседания 
за разглеждане на постъпилите случаи, по вре-
ме на които интервюира лицата. Комисията за 
оценка заседава в пълен състав на място или 
дистанционно чрез средства за видеоконферентна 
връзка, ако това предпочитание е посочено в 
Заявлението по чл. 13, ал. 1, т. 1.
(4) При изготвянето на оценката Комисията 
за оценка: 
1. попълва Карта за оценка (приложение 
№ 2) въз основа на заявените от лицето данни 
в Заявлението, вкл. въпросника за самооценка 
(приложение № 1) и констатациите, направени 
по време на интервюто;
2. използва информация от експертното ре-
шение на ТЕЛК/НЕЛК с цел установяване на 
принадлежността на кандидата към групата на 
лица с трайни увреждания и функционалните 
затруднения, свързани със здравословното със-
тояние/увреждането, съобразно резултатите от 
медицинската експертиза;
3. изисква допълнителна информация (ако е 
необходимо).
(5) Извършването на дистанционно интер-
вю, включително подготовката на членовете на 
Комисията за оценка, които го организират и 
провеждат, и средствата за видеокомуникация, 
следва да отговаря на следните изисквания:
1. участие на всички членове на Комисията 
за оценка при провеждане на интервюто;
2. участие на човека с трайно увреждане или 
неговия законен представител/упълномощено от 
него лице (когато е необходимо);
3. прилагане на принципите и изискванията 
за защита на личните данни.
(6) Всеки един от членовете на Комисията 
за оценка може да задава въпроси на лицето по 
време на интервюто или да проверява отделни 
обстоятелства, свързани с оценката. 
Чл. 15. (1) Комисията за оценка събира, об-
работва, съхранява и използва информация за 
целите на оценяването и подбора по тази мето-
дика в Интегрираната информационна система 
на Агенцията за социално подпомагане. В тази 
система се създава електронно досие на човека 
с трайно увреждане, заявил изготвяне на оценка 
за осигуряване на ВПС.
(2) Входящата документация, която постъпва 
в Комисията за оценка, включително допълни-
телно изисканите документи и данни, заедно с 
информацията и документацията, създадени в 
процеса на извършването на оценката, формират 
досието на лицето с трайно увреждане по ал. 1. 
(3) За изготвянето на оценката Комисията 
за оценка има право на безвъзмезден достъп до 
данни, обработвани и администрирани от други 
публични органи или структури, съгласно изиск-
ванията за защита на личните данни.
Чл. 16. (1) Финалният етап на процеса на 
оценка по тази методика включва издаването на 
Експертна препоръка по образец (приложение 
№ 4) от Комисията за оценка, в която се посочва 
обстоятелството за одобрение/неодобрение на 
кандидат-ползвателя, в зависимост от изпълне-
нието на условията по чл. 22, ал. 1. 
(2) Експертна препоръка се издава в срок до 
7 дни след извършване на интервюто с кандидат-
ползвателя, като: 
а) се подписва от всеки един от членовете на 
Комисията за оценка;
б) подлежи на одобрение от всички членове 
на Комисията за оценка;